# name
Càncer de mama. Com afecta la sexualitat de la dona? Aspectes psicosocials a les cures infermeres

# metadata.dc.description[].value
Treballs Finals de Grau de l'Escola Universitària d'Infermeria, Universitat de Barcelona, Curs: 2015-2016, Tutor: Ma. Pilar Sabater Mateu

# metadata.dc.description.abstract[].value
Introducció: El càncer de mama és el tipus de tumor ginecològic més incident, mortal i prevalent en dones. Cada cop més dones poden afirmar que han superat aquest càncer. La sexualitat és un dels factors que influeixen en la qualitat de vida de les pacients i d’aquí sorgeix la pregunta de recerca: Quins factors psicosocials hauria de tenir en compte Infermeria envers la sexualitat de la dona amb càncer de mama, per tal de proporcionar-l’hi unes cures infermeres de qualitat? Objectiu: Analitzar estudis científics actuals, nacionals i internacionals, sobre com afecta el càncer de mama en la sexualitat de la dona i les seves parelles, per afavorir les cures infermeres des de la perspectiva psicosocial. Metodologia: Revisió bibliogràfica, duta a terme a les bases de dades PubMed Medline, Cuidatge, Cuiden i ScienceDirect. La gestió de referències es realitza amb Mendeley Plus. Resultats: S’analitzen 18 articles. En el conjunt d’estudis es destaca la rellevància del suport social percebut per part de les dones afectades amb càncer de mama, en particular el que prové de part de les seves parelles, si aquestes les acompanyen en el seu procés. Discussió: Diversos factors psicosocials tenen un impacte sobre la sexualitat de les dones amb càncer de mama. L’edat influeix en la funcionalitat sexual però alhora pot suposar un factor de comorbiditat. La bibliografia consultada refereix una manca d’estudis envers a les parelles de les dones amb càncer de mama. Conclusions: El suport social és essencial, per això que s’ha d’aprofundir en les necessitats de les parelles d’aquestes dones. Les dones joves afectades, solteres i sense fills requereixen especial atenció envers la seva sexualitat.

# metadata.dc.source[].value
Treballs Finals de Grau (TFG) - Infermeria

# metadata.dc.title[].value
Càncer de mama. Com afecta la sexualitat de la dona? Aspectes psicosocials a les cures infermeres